Εθνική Βιβλιοθήκη της Ουκρανίας

Η Εθνική Βιβλιοθήκη της Ουκρανίας () είναι η κεντρική ακαδημαϊκή βιβλιοθήκη και το σημαντικότερο επιστημονικό  κέντρο πληροφορίας στην Ουκρανία, καθώς και μια από τις είκοσι μεγαλύτερες βιβλιοθήκες παγκοσμίως.

Βρίσκεται στην πρωτεύουσα της χώρας, το Κίεβο. Περιέχει περίπου 15,5 εκατομμύρια τεκμήρια και διαθέτει μια από τις πιο πλήρεις συλλογές σλαβονικής γραφής. Τα αρχεία περιέχουν τη συλλογή του Προέδρου της Ουκρανίας και αρχεία της Εθνικής Ακαδημίας Επιστημών της Ουκρανίας.

Ιστορία
Η Εθνική Βιβλιοθήκη Vernadsky της Ουκρανίας ιδρύθηκε στις 2 Αυγούστου 1918 από τον Hetman Pavlo Skoropadskyi ως "Εθνική Βιβλιοθήκη του Ουκρανικού Κράτους" (Natsionalna biblioteka Ukrayinskoyi Derzhavy). Στις 23 Αυγούστου 1918 ιδρύθηκε η Προσωρινή Επιτροπή για τη δημιουργία της Εθνικής Βιβλιοθήκης με επικεφαλής τον Βλαντιμίρ Βερνάντσκι (Βολοντίμιρ Βερνάντσκι).

Τον Αύγουστο του 1941 η βιβλιοθήκη εκκενώθηκε στην Ούφα, την πρωτεύουσα του Μπασκορτοστάν, όπου στεγαζόταν στο Κρατικό παιδαγωγικό ινστιτούτο. Τον Μάιο του 1944 η βιβλιοθήκη επέστρεψε στο Κίεβο.

Συλλογές 
Η συλλογή της Εθνικής Βιβλιοθήκης Vernadsky της Ουκρανίας περιέχει πάνω από 15 εκατομμύρια τεκμήρια. Διαθέτει τις μεγάλες συλλογές βιβλίων του 18ου και 19ου αι.Ως βιβλιοθήκη θεματοφύλακας συγκεντρώνει υλικό. Λαμβάνει ετησίως, 160.000-180.000 αρχεία (βιβλία, περιοδικά, εφημερίδες κ.λπ.). Διαχειρίζεται όλες τις ουκρανικές εκδόσεις και αντίγραφα όλων των ουκρανικών διδακτορικών εργασιών και υποψηφίων. Η βιβλιοθήκη ανταλλάζει αρχεία με περισσότερα από 1.500 ερευνητικά και ακαδημαϊκά ιδρύματα και βιβλιοθήκες σε 80 χώρες. Ως βιβλιοθήκη των Ηνωμένων Εθνών από το 1964, η βιβλιοθήκη λαμβάνει όλες τις δημοσιεύσεις στα αγγλικά και τα ρωσικά από τα Ηνωμένα Έθνη και τις ειδικές υπηρεσίες της. 

Τα αποθέματα  της Εθνικής Βιβλιοθήκης Vernadsky περιλαμβάνουν μεγάλες συλλογές χειρογράφων,  σπάνια έντυπα βιβλία και αρχέτυπα. Η βιβλιοθήκη διαθέτει την πιο ολοκληρωμένη συλλογή σλάβικης γραφής, συμπεριλαμβανομένων των Ευαγγελίων της Περεσοπνυτσιάς, ένα από τα πιο πολύπλοκα σλαβικά χειρόγραφα που σώζονται. 

Η Εθνική Βιβλιοθήκη Βερνάντσκι της Ουκρανίας είναι η πρώτη αποθήκη εβραϊκής λαϊκής μουσικής στον κόσμο που έχει ηχογραφήσει σε κυλίνδρους κεριού Edison. Πολλές από αυτές ήταν ζωντανές  ηχογραφήσεις που έγιναν στη σοβιετική ή προ-σοβιετική εποχή από εθνολόγους όπως ο Susman Kiselgof, ο Moisei Beregovsky και η Sofia Magid. Η συλλογή τους από λαϊκή εβραϊκή μουσική (1912-1947) καταχωρήθηκε στο Μητρώο της UNESCO Memory of the World το 2005. 

Η βιβλιοθήκη διαθέτει έργα που σχετίζονται με την ιστορία και τον πολιτισμό της Ουκρανίας και των γύρω περιοχών, συμπεριλαμβανομένων μερικών από τα παλαιότερα και σπανιότερα αρχεία της χώρας, διαθέτει επίσης τη μοναδική χειρόγραφη μουσική σύνθεση που υπάρχει του  Artemiĭ Vedel.

Orsha Ευαγγέλιο 
Η βιβλιοθήκη έχει στην κατοχή της  το Ευαγγέλιο της Όρσα, βιβλίο το οποίο χρονολογείται στα τέλη του 13ου αι. και  είναι ένα από τα παλαιότερα και από τα αντιπροσωπευτικά δείγματα της  κυριλλικής γραφής της Λευκορωσίας . Κάποιο Μοναστήρι πέταξε αυτό  το βιβλίο. Βρέθηκε από τα στρατεύματα του Ναπολέοντος το 1812. Το 1874 δόθηκε στη Θεολογική Ακαδημία του Κιέβου. Είναι πλέον μέρος της συλλογής της Εθνικής Βιβλιοθήκης. Έχει μικροσκοπικές εικονογραφήσεις με φωτεινές αποχρώσεις του Αγίου Λουκά και του Αγίου Ματθαίου. Ακολουθεί τον ρυθμό  της δυναστείας των Παλαιολόγων. Πάνω από 300 εικονογραφήσεις λουλουδιών και ζώων διακοσμούν το  βιβλίο. Αποτελείται από το Ευαγγέλιο, ένα μηνολόγιο και τελειώνει με πρωινά ευαγγέλια.

Αινειάδα
Η επική ποίηση του Ιβάν Κοτλιαρέφσκι για την Αινειάδα του Βιργιλίου είναι το πρώτο κομμάτι λογοτεχνίας που γράφτηκε στα κοινά ουκρανικά. Ήταν επίσης το πρώτο βιβλίο που συζητούσε για τον πολιτισμό και την ιστορία της Ουκρανίας. Η βιβλιοθήκη διαθέτει πέντε αντίγραφα της πρώτης έκδοσης.

Επιστημονική δραστηριότητα 
Η βιβλιοθήκη είναι επίσης κέντρο επιστημονικής έρευνας γύρω από το βιβλίο, τη συντήρησή του, την ιστορία του, καθώς και τόπο ανταλλαγής, δανεισμού, υπηρεσία πληροφόρησης και κέντρο διεθνούς συνεργασίας στον τομέα της βιβλιοθηκονομίας.

Από το 1993, η βιβλιοθήκη εκδίδει το "Bibliotechny Visnyk", ένα θεωρητικό και πρακτικό επιστημονικό περιοδικό (ιστορία των βιβλιοθηκών στην Ουκρανία και στον κόσμο, ιστορία συλλογών, επαγγελματική κατάρτιση, βιβλιοθηκονομία κ.λπ.).

Εξωτερικοί σύνδεσμοι 
 Επίσημη Ιστοσελίδα

Δείτε επίσης  
 Κατάλογος μεγαλύτερων βιβλιοθηκών

Παραπομπές

Βιβλιοθήκες στην Ουκρανία
Ουκρανιας